**Metodoloji izahlar**

**Mənzil -** bir və ya bir neçə otaqdan, habelə yaşama ilə əlaqədar məişət və digər ehtiyacların ödənilməsi üçün nəzərdə tutulmuş yardımçı sahələrdən ibarət, çoxmənzilli binanın ümumi istifadəsində olan sahələrinə birbaşa daxil olmaq imkanını təmin edən strukturca ayrıca sahədir.

**Mənzil** **fondu -** Azərbaycan Respublikasının ərazisində yerləşən bütün yaşayış sahələrinin məcmusudur. Mülkiyyət formasına görə mənzil fonduna xüsusi mənzil fondu, dövlət mənzil fondu və bələdiyyə mənzil fondu daxildir.

**Mənzil fondunun abadlığı -** abadlıq növlərinin bütün kompleksi ilə, yəni su kəməri ilə, qazla, kanalizasiya ilə, mərkəzi istilik sistemi ilə təchiz olunmuş yaşayış sahəsinin kəmiyyəti ilə ölçülən mənzil fondunun keyfiyyətidir.

**Mənzil şəraitinin yaxşılaşdırılması -** dövlət hesabınayaşayış sahəsi ilə təmin edilmək hüququ olan ailələrin mənzil şəraitinin yaxşılaşdırılması və mənzillərin güzəştlə əldə edilməsidir.